27 nov. Kadripäev
Kadripäeval, 25.11, oli Koeru Hooldekeskuses üksjagu tegemist. Paide üksuses tehti käsitööd, Koerus küpsetati kooke ja valmistuti kadrikarnevaliks. Saali kogunes palju kaunilt maskeeritud ja valgesse riietatud kadrisid meie suurest perest. Rääkisime kadrikommetest, laulsime, tantsisime ja jagasime ka kadriande. Kliendid jagasid oma mälestusi eelnevatest kadripäevadest ning Lilian esitas meeleoluka temaatilise luuletuse, mille autoriks on Leelo Tungal:
Tere Mart ja Kadri
kust te saabute? Eks padrikust.
Seal tuli poris vantsida.
Seal polnud ruumi tantsida.
Seal iga põõsas müksis meid.
Seal polnud üldse küpsiseid.
Ei õunu ega kommegi.
Aitäh, me tuleks hommegi!